**VÕISTLUSJUHENDI LISA 2: VÄLJAKUULUTAMISETA LÄBIRÄÄKIMISTEGA TÖÖ TEOSTAMISE LEPINGU PROJEKT**

Konkursi nimetus: **SEINAMAALINGUTE KUNSTIKONKURSS**

Rakvere Reaalgümnaasiumi**(**Võidu tn 67, Rakvere) Võidu tänava poolse otsaseina,

Rakvere Gümnaasiumi Tallinna tänava õppehoone (Tallinna tn 29/ Võidu tn 26, Rakvere) peasissepääsu kohal asetsevate seinte,

Rakvere Põhikooli (Tartu tn 2, Rakvere) peasissepääsu Karja tänava poolse otsaseina ja

Rakvere Sotsiaalkeskuse Laste Päevakeskuse (E. Vilde tn 2a, Rakvere) välisseinte seinamaalingutega dekoreerimise kunstikonkurss.

**KUNSTIKONKURSI VÕIDUKAVANDI TEOSTAMISE TÖÖVÕTULEPING NR ....**

*/vastavalt digitaalallkirjastamise kuupäevale/*

Leping sõlmitakse Rakvere Kultuurikeskuse korraldatud kunstikonkursi tulemusena.
Kunstikonkursi nimetus (edaspidi *kunstikonkurss*): Seinamaalingute kunstikonkurss.

Käesoleva töövõtulepingu (edaspidi *leping*) pooled on:

**Rakvere Kultuurikeskus**, registrikood:  75011671, asukoht: Kreutzwaldi 2a, Rakvere 44314 (edaspidi *tellija*), mida esindab direktor Krõõt Nõmmela-Mehide,
ja
**...........................,** registrikood ........................, asukoht ....................... **(**edaspidi *töövõtja*),

mida esindab .................................. alusel ......................... (edaspidi eraldi *pool* ja koos *pooled*)*.* **1. LEPINGU OBJEKT**

1.1. Lepingu objekt on Rakveres ………..………......... asuva …………….hoone välisseinale kunstiteose (edaspidi *kunstiteos*) teostamine ja kaasnevad tööd (edaspidi *tööd*), mis hõlmab:
1.1.1. ................................ (*täpsustus lähtudes võidutööst*)

1.2. Tööde täpsem kirjeldus on kajastatud kunstikonkursi tehnilises kirjelduses, mis on lisatud käesolevale Lepingule (lisa 1).

**2. TÖÖDE TEOSTAMISE TÄHTPÄEV**

2.1 Tööde valmimise lõplik tähtpäev on .......

**3. TÖÖDE VASTUVÕTMINE**

3.1. Tööde ja kunstiteose tellijale üleandmiseks esitab töövõtja tellijale enda esindaja allkirjastatud üleandmise-vastuvõtmise akti, mille tellija vaatab läbi ja tagastab töövõtjale enda esindaja poolt allkirjastatuna hiljemalt 3 (kolmandal) tööpäeval pärast akti saamist töövõtjalt. Akti vastuvõtmisest keeldumise korral esitab tellija töövõtjale kirjalikult motiveeritud otsuse vastuvõtmisest keeldumise kohta sama aja jooksul.

3.2. Juhul, kui töödes esineb puudusi, koostab tellija koos töövõtjaga aktid teostatud tööde osas, näidates ära puudused ning vead, mis ei luba tunnistada tööd nõuetekohaselt lõpetatuks ning määrab puuduste likvideerimise tähtajad. Pärast puuduste ja vigade likvideerimist koostatakse poolte vahel üleandmise-vastuvõtmise akt vastavalt punktile 3.1.

3.3. Tööd loetakse lõpetatuks pärast seda, kui töövõtja on likvideerinud kõik puudused ja vead.

**4. LEPINGU HIND JA TASUMISE KORD**

4.1 Lepingu hind on \_\_\_\_\_\_\_\_\_\_\_\_\_\_\_\_ eurot (edaspidi *lepingu hind*), millele lisandub käibemaksukohustuslase puhul käibemaks õigusaktidega sätestatud määras.

4.2. Tellija tasub töövõtjale tööde eest vastavalt tööde vastuvõtmisele ning töövõtja poolt esitatavate aktide ja arvete alusel. Tellija maksetähtaeg on 21 (kakskümmend üks) kalendripäeva alates vastava arve kättesaamisest tellija poolt. Töövõtjal on õigus esitada arve pärast seda, kui tellija on kinnitanud teostatud tööde rahalise akti.

**5. GARANTII JA TAGATISED**

5.1. Töövõtja annab tema poolt ja korraldusel tehtud kunstiteostele 24 (kahekümne nelja) kuulise garantii.

5.2. Punktis 5.1 nimetatud garantiitähtaeg algab teostamise lõppemise päevast alates. Teostamise lõppemise päevaks on kogu tööde üleandmise-vastuvõtmise akti tellijapoolse allkirjastamise päev.

5.3. Tööde tegemise ja garantiiaja kestel ilmnenud või tekkinud töövõtja või tema korraldusel tehtud tööde lepingu tingimustele mittevastavused kõrvaldab töövõtja omal kulul võimalikult kiiresti pärast nende avastamist. Pooled lepivad kokku kõrvaldamise tähtaja kahepoolselt allkirjastatud protokollis hiljemalt 3 (kolme) tööpäeva jooksul töövõtjale teatamisest. Kui töövõtja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on tellijal õigus mittevastavused ise kõrvaldada, ning töövõtja on kohustatud tellijale hüvitama kõik nimetatud mittevastavuste kõrvaldamisega seonduvad kulud vastavalt tellija esitatud arvetele.

**6. AUTORIÕIGUSTE JA OMANDI ÜLEANDMINE**

6.1. Kõik kunstiteosega seotud autori isiklikud autoriõigused jäävad kunstiteose autorile, sealhulgas õigus:
6.1.1. esineda üldsuse ees kunstiteose loojana;
6.1.2. kunstiteose puutumatusele (teose muutmine, täiendamine);

6.1.3. kunstiteose muutmisele ja täiendamisele;
6.1.4. autori au ja väärikuse kaitsele;
6.1.5. nõuda oma autorinime kõrvaldamist kasutatavalt kunstiteoselt.

6.2. Kõik kunstiteosega seotud varalised autoriõigused antakse üle tellijale, sealhulgas õigus:
6.2.1. kunstiteose taasesitamisele. Tellijal on õigus anda taasesitamise õigust edasi kolmandatele isikutele.
6.2.2. kunstiteose või selle koopiate levitamisele, kuid pooled lepivad kokku, et tellija informeerib autorit kirjalikult kunstiteose rentimise, laenamise ja kinkimise, samuti kunstiteose kahjustumise ja hävimise korral;

6.2.3. kunstiteose eksponeerimisele ja üldsusele kättesaadavaks tegemisele, sealhulgas on lubatud üldsusele külastamiseks avatud kohtades asuva kunstiteose taasesitamine ükskõik millisel viisil ning ükskõik kus.

6.3. Pooled on kokku leppinud, et kunstiteose omandiõigus ja lepinguga üleantavad õigused lähevad tellijale üle pärast lepingu punkti 3 kohast üleandmise-vastuvõtmise akti allkirjastamist ning lepingu punkti 4 kohast lepingu hinna tasumist.

6.4. Tellijal on õigus varalise autoriõiguse raames saadud õigusi kasutada nii Eesti Vabariigi territooriumil kui teistes riikides.

6.5. Üleantavate õiguste eest täiendavat tasu ei maksta ning see sisaldub lepingu hinnas.

**7. POOLTE VASTUTUS**

7.1. Töövõtjal on õigus tellijalt nõuda arvete mitteõigeaegse tasumise korral viivist 0,05 (null koma null viis) protsenti tähtajaks tasumata summalt iga viivitatud päeva eest.

7.2. Tellijal on õigus töövõtjalt nõuda leppetrahvi 50 (viiskümmend) eurot iga tähtpäeva ületanud päeva eest, kui viivitus on toimunud töövõtja tõttu. Tellijal on õigus leppetrahv kinni pidada töövõtjale tasumata arve(te)st.

7.3. Tellijal on õigus lepingust taganeda või leping üles öelda ja nõuda töövõtjalt lisaks punktis 7.2 nimetatud leppetrahvile ka kahjude hüvitamist, kui töövõtja viivitab tööde alustamisega või valmimise ja üleandmisega 30 (kolmkümmend) päeva või rohkem.

**8. POOLTE ESINDAJAD JA KONTAKTANDMED**

8.1. Töövõtjat esindab lepingu täitmist puudutavates küsimustes: .........................., telefoninumber ......................., e-post: ..................., kes esindab kunstiteose autoreid ka autoriõiguste teostamise küsimuses. Kunstiteose autor(id) on:
8.1.1. ................., telefoninumber .................., e-post: ...................

8.1.2. ................., telefoninumber .................., e-post: ...................
8.2. Tellijat esindab: ................., telefoninumber .................., e-post: ...................

**9. LÕPPSÄTTED**

9.1. Leping jõustub, kui pooled on selle allkirjastanud ning kehtib kuni poolte lepinguga võetud kohustuste kohase täitmiseni või lepingu lõppemiseni õigusaktides toodud muudel alustel.

9.2. Pooled kohustuvad rakendama kõiki kohaseid meetmeid, et lahendada kõik lepingust tulenevad vaidlusküsimused läbirääkimiste teel, mitte kahjustades seejuures teise poole lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik lepingust tulenevad vaidlus-küsimused seaduste alusel Viru Maakohtus.

9.3. Lepingus reguleerimata küsimustes juhinduvad pooled vastava küsimuse seadusjärgsest regulatsioonist.

**10. LEPINGU LISAD**

10.1. Lisa 1 - Kunstikonkursi tehniline kirjeldus ning kunstikonkursi hankemenetluse käigus antud selgitused;
10.2. Lisa 2 - „ Seinamaalingute kunstikonkurss“ kavand märgusõnaga „....................“;

10.3. Lisa 3 - „ Seinamaalingute kunstikonkurss“ dokumendid ning konkursi käigus antud selgitused.

**11. POOLTE ALLKIRJAD TELLIJA:***(digitaalselt allkirjastatud)*

Krõõt Nõmmela
Rakvere Kultuurikeskuse direktor

**TÖÖVÕTJA:**

*(digitaalselt allkirjastatud)*

............................. .............................